*Formelt*

Den nye bestyrelse bestående af Mikael/Plantagevej 88, Maj/Grøftekanten 30A, Anders/Plantagevej 47 og Ida/Grøftekanten 24 konstituerede sig på møde den 19. marts 2022 med Ida som formand og Anders som kasserer.

De nye vedtægter, der blev vedtaget på generalforsamlingen, blev underskre­vet af den samlede bestyrelse.

*Sket i året*

Vi har fået omkring 30 nye sommerhusejere – velkommen til dem!

Den 15/11 2021 blev omdelt kontoudtog/rykkerskrivelser i alle postkasser – dog undtaget 10 stk., hvor der ingen postkasser var opsat (ubebyggede grunde) – og det virkede rigtigt godt, med efterfølgende fin respons og indbetalinger. Stor tak til Karsten og Kate, som agerede ”postbud”.

I februar 2022 blev der kørt nyt grus på vejene samt lagt 4 grusbunker ud. I marts 2022 blev lappet yderligere på vejene.

I det hele taget har vejene og grøfternes tilstande fyldt meget, og det er ENDELIG lykkedes at få et tilbud på oprensning af grøfterne, som lyder absolut fornuftigt.

Og så blev 2022 også året, hvor vi fik en Facebook side – den gik i luften 26. oktober 2022.

Ny hjemmeside [www.groeftekanten.dk](http://www.groeftekanten.dk) blev lanceret i december måned. Kommunikation fra besty­relsen vil fremover ske via hjemmesiden, så det er vigtigt, at alle tilmelder sig nyhedsbrevet.

Omkring 90 ud af 178 har allerede tilmeldt sig.

Der kan skrives til bestyrelsen på [info@groeftekanten.](mailto:info@groeftekanten.)dk

Stor tak til Maj som har været primus motor på både Facebook side og hjemmeside!